101. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 475 της 8/8 Δεκ. 1993 (ΦΕΚ Α΄ 205) Σύσταση Γενικής Γραμματείας απασχόλησης και διαχείρισης κοινοτικών πόρων στο Υπουργείο Εργασίας. Έχοντας υπόψη: 1.Τις διατάξεις: α.Των άρθρ. 26 παρ. 1, 24 παρ. 5, 27 παρ. 29Α και 30 παρ. 9 του Νομ. 1558/85 «Κυβέρνηση και Κυβερνητικά Όργανα» (ΦΕΚ Α΄ 137), όπως τα άρθρ. 26 παρ. 1 και 27 παρ. 3 τροποποιήθηκαν με το άρθρ. 8 παρ. 1 και 2 του Νομ. 2026/1992 και 22 παρ. 1 του Νομ. 1735/1987. β.την με αριθ. Γ .Υ . 5246/1993 (ΦΕΚ Β΄ 829) κοινής απόφασης του Πρωθυπουργού και του Υπουργού Οικονομικών με την οποία καθορίσθηκαν οι αρμοδιότητες του Υφυπουργού Οικονομικών Αλ. Παπαδόπουλου. 2.Το γεγονός ότι από τις διατάξεις του διατάγματος αυτού προκαλείται δαπάνη για το ως το τέλος του έτους χρονικό διάστημα ποσού δρχ. 2.000.000 η οποία μπορεί να καλυφθεί με μεταφορά από τον ΚΑΕ 2476. Για το κάθε ένα από τα επόμενα οικονομικά έτη η δαπάνη προβλέπεται ότι θα ανέλθει στο ποσό των δρχ. 25.000.000 περίπου και θα καλυφθεί από εγγραφή στους αντίστοιχους προϋπολογισμούς του Υπουργείου Εργασίας. 3.Τη γνωμοδότηση με άρθρ. 712/93 του Συμβουλίου της Επικρατείας με πρόταση του Πρωθυπουργού και των Υπουργών Προεδρίας της Κυβέρνησης, Εργασίας και του Υφυπουργού Οικονομικών αποφασίζουμε: Σύσταση Άρθρ.1.-Συνιστάται στο Υπουργείο Εργασίας Γενική Γραμματεία απασχόλησης και διαχείρισης κοινοτικών πόρων υπαγόμενη στον Υπουργό Εργασίας. Σκοπός-Αρμοδιότητες Άρθρ.2.-Η Γενική Γραμματεία απασχόλησης και διαχείρισης κοινοτικών πόρων έχει ως σκοπό τη διαχείριση πόρων που προέρχονται από την Ευρωπαϊκή Κοινότητα και ιδιαίτερα από το Κοινωνικό Ταμείο και έχει ειδικότερα τις αρμοδιότητες των ακόλουθων Διευθύνσεων του Υπουργείου που υπάγονται εφεξής σ’ αυτήν. α.Της Διεύθυνσης Απασχόλησης β.Της Διεύθυνσης Επαγγελματικής Κατάρτισης. γ.Της Διεύθυνσης Διεθνών Σχέσεων. δ.Της Διεύθυνσης Ευρωπαϊκού Κοινωνικού Ταμείου και Λοιπών Χρηματοδοτήσεων. Σελ. 30,292 Τεύχος 1292-Σελ. 14 Άρθρ.3.-Στη Γενική Γραμματεία απασχόλησης και διαχείρισης κοινοτικών πόρων συνιστώνται οι ακόλουθες θέσεις. α.Μια θέση μετακλητού Γενικού Γραμματέα Προϊσταμένου Γενικής Γραμματείας, με βαθμό α΄ των ειδικών θέσεων. β.3 θέσεις διοικητικών υπαλλήλων του άρθρ. 30 του Νομ. 1558/85 (άρθρ. 30 παρ. 9 του Νομ. 1558/ 1985). γ.Μια θέση ειδικού συμβούλου και μία θέση ειδικού συνεργάτη του άρθρ. 71 του Νομ. 1943/1991. δ.Οι ακόλουθες θέσεις μονίμων διοικητικών υπαλλήλων. Τρεις θέσεις Δόκιμου Γραφέα ως Γραμματέα Α΄ της Κατηγορίας δε. Μία θέση Δόκιμου Βοηθού-Βοηθού Υπαλλήλου Α΄ της κατηγορίας ΥΕ. Τελικές Διατάξεις Άρθρ.4.-α.Με τη δημοσίευση του παρόντος ο υφιστάμενος στο Υπουργείο Εργασίας Διοικητικός Τομέας Απασχόλησης καταργείται μαζί με τη θέση Ειδικού Γραμματέα με βαθμό β΄ της κατηγορίας των ειδικών θέσεων. β.Το Διάταγμα αυτό αρχίζει να ισχύει από τη δημοσίευσή του στην Εφημερίδα της Κυβερνήσεως. 102. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗ, ΟΙΚΟΝΟΜΙΚΩΝ  ΚΑΙ ΕΡΓ ΑΣΙΑΣ Αριθ. 194 της 29/31 Δεκ. 1993 (ΦΕΚ Β΄ 963) Είδη ατομικής προστασίας των Τεχνικών και Υγειονομικών Επιθεωρητών των Υπηρεσιών του Υπουργείου Εργασίας. - 163 15.Α.β.101-102 Οργανισμός Υπουργείου Εργασίας 